FSMART ดันตู้ “บุญเติม” ขึ้นแท่นธนาคารชุมชน ฝาก-ถอน-โอนครบวงจร เป้ายอดใช้งานปีนี้โต 30%
FSMART ดันตู้ "บุญเติม" ขึ้นแท่นธนาคารชุมชน ฝาก-ถอน-โอนครบวงจร เป้ายอดใช้งานปีนี้โต 30%
FSMART ดันตู้ "บุญเติม" ขึ้นแท่นธนาคารชุมชน ฝาก-ถอน-โอนครบวงจร เป้ายอดใช้งานปีนี้โต 30%
2 มี.ค. 2564

นายณรงค์ศักดิ์ เลิศทรัพย์ทวี กรรมการผู้จัดการ พร้อม นายธีมนัส เกียรติเดชปัญญา ผู้อำนวยการสายการเงินและบัญชี บริษัท ฟอร์ท สมาร์ท เซอร์วิส จำกัด (มหาชน) หรือ FSMART ผู้นำเครือข่ายช่องทางบริการอัตโนมัติและการเงินครบวงจร ใช้งานง่าย สะดวก รวดเร็ว และปลอดภัย เข้าร่วมงานบริษัทจดทะเบียนพบนักลงทุน (Opportunity Day) เพื่อนำเสนอข้อมูลงบการเงินปี 2563 และแผนการดำเนินงานปี 2564 วางเป้าหมายยอดใช้งานบริการทางการเงินเพิ่ม 30% จากปีก่อน
โดยมีแผนเปิดตัวตู้ถอนเงิน Mini ATM ผลักดันตู้บุญเติมให้มีบริการทางการเงินครบวงจร ฝาก-โอน-ถอน-เปิดบัญชี และการให้สินเชื่อ พร้อมเพิ่มพันธมิตรตัวแทนธนาคารทั้ง Bank และ Non-bank รวมถึงมุ่งขยายฐานลูกค้าคนไทยและต่างด้าว นอกจากนี้ยังมีแผนเปิดช่องทางและบริการใหม่ รวมทั้งติดตั้งตู้รูปแบบใหม่อีก 5,000 ตู้ ภายใต้งบลงทุน 500 ล้านบาท และยังเดินหน้าขยายตู้จำหน่ายสินค้าอัตโนมัติ (Vending Machine) ทุกรูปแบบรวม 10,000 จุด มุ่งเน้นขยายคาเฟ่อัตโนมัติที่สามารถชงกาแฟและเครื่องดื่มทั้งร้อนและเย็นได้มากกว่า 80 เมนู ในทำเลคุณภาพที่หลากหลาย รวมทั้งจัดกิจกรรมทางการตลาดผ่านแคมเปญ “บุญเติม รีวอร์ด” ต่อเนื่องทั้งปี ตั้งเป้ายอดเติมบริการรวมปีนี้เติบโต 20%